stanford-oval/wikipedia huggingface dataset:
Merriam-Webster

Merriam-Webster on nimitys lukuisille kustannusyhtiö G. & C. Merriam Co.:n (myöh. Merriam-Webster, Incorporated) julkaisemille englanninkielisille sanakirjoille. Se on laajin amerikanenglannin sanakirja.
G. & C. Merriam Co. perustettiin 1831. Noah Websterin kuoltua 1843 se hankki oikeudet tämän sanakirjaan An American Dictionary of the English Language (1828, toinen laitos 1840), joka oli ensimmäinen kattava amerikanenglannin sanakirja. 1800- ja 1900-luvuilla G. & C. Merriam Co. julkaisi Websterin sanakirjasta useita uusia laitoksia, joiden otsikot vaihtelivat. Vuonna 1964 Encyclopædia Britannica, Inc. osti G. & C. Merriam Co.:n, jonka nimi vuonna 1982 vaihdettiin muotoon Merriam-Webster, Incorporated. 1980-luvulta alkaen Merriam-Websterin nimellä on julkaistu myös elektronisia aineistoja.
Huomattavia laitoksia

An American Dictionary of the English Language (1847 ja 1864)
Webster’s International Dictionary (1890)
Webster’s New International Dictionary, Second Edition (1909)
Webster’s Third New International Dictionary (1961)
Merriam-Webster’s Collegiate Dictionary (11. laitos, 2003)
Aiheesta muualla

Merriam-Webster (englanniksi)
Marko Vešović

Marko Vešović vuonna 2019.
Marko Vešović (s. 28. elokuuta 1991 Titograd, Montenegron ST, Jugoslavia) on montenegrolainen jalkapalloilija, pelipaikaltaan oikea laitapuolustaja. Hän on pituudeltaan 180-senttimetrinen. Hän on kotimaansa lisäksi pelannut Serbian, Italian, Kroatian, Puolan ja Azerbaidžanin pääsarjoissa. Hän on kesästä 2021 alkaen edustanut azerbaidžanilaista FK Karabahia.
Vešović on pelannut Montenegron A-maajoukkueessa yli 40 maaottelua.
Daniel Doré

| Daniel Doré> Henkilötiedot |
| --- | --- |
Syntynyt: 9. huhtikuuta 1970 (ikä 54) Ferme-Neuve, Quebec
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pelaajaura
Pääsarjaura:  1989–1994
Seurat:  Quebec Nordiques (NHL) Halifax Citadels (AHL) Greensboro Monarchs (ECHL) Hershey Bears (AHL) Chatham Wheels (CoHL)
NHL-varaus:  5. varaus, 1988 Quebec Nordiques
Daniel Doré (s. 9. huhtikuuta 1970 Ferme-Neuve, Quebec) on kanadalainen entinen jääkiekkoilija, pelipaikaltaan oikea laitahyökkääjä.
Doré sai NHL-varauksen, kun Quebec Nordiques varasi hänet numerolla viisi varaustilaisuuden 1988 ensimmäisellä kierroksella. Ennen NHL-varausta hän oli pelannut kaksi kautta voimahyökkääjän roolissa juniorisarja LHJMQ:n Drummondville Voltigeursissa. Hän jatkoi Voltigeursissa myös kauden 1988–1989 ja osan kautta 1989–1990.
Huolimatta korkeasta varausnumerosta, Doré ei saanut vakituista paikkaa NHL:stä. Hän pelasi NHL-urallaan yhteensä 17 ottelua, 16 ottelua runkosarjakaudella 1989–1990 ja yhden ottelun runkosarjakaudella 1990–1991. Tehopisteitä hän teki näissä otteluissa viisi, kaksi maalia ja kolme syöttöpistettä, kaikki ensimmäisellä kaudellaan. Hän pelasi suurimman osan ammattilaisurastaan AHL:ssä, vuodesta 1990 vuoteen 1992 Nordiquesin farmijoukkueessa Halifax Citadelsissä ja kauden 1992–1993, tehtyään vapaana pelaajana sopimuksen Philadelphia Flyersin kanssa, Hershey Bearsissa. Hän pelasi urallaan myös muutaman ottelun ECHL:n Greensboro Monarchsissa ja Colonial Hockey Leaguen Chatham Wheelsissä.
Lopetettuaan jääkiekkouransa vuonna 1994 Doré pelasi kolme kautta rullakiekkoa Roller Hockey International -ammattilaissarjassa. Hän edusti kaksi kautta, kaudet 1994–1995, Montreal Roadrunnersia ja yhden kauden, kauden 1996, Empire State Cobrasia.
Doré on myös työskennellyt jääkiekon pelaajatarkkailijana. Hän työskenteli 11 vuotta Boston Bruinsin palveluksessa, kunnes tuli irtisanotuksi vuonna 2007, minkä jälkeen hän on toiminut New York Rangersin pelaajatarkkailijana.
David Ackles

David Ackles (20. helmikuuta 1937 – 2. maaliskuuta 1999) oli kalifornialainen laulaja-lauluntekijä.
Acklesin kaupallinen menestys jäi vähäiseksi, mutta kriitikot ylistivät häntä sekä Yhdysvalloissa että Britanniassa. Muun muassa Phil Collins ja Elvis Costello ovat kertoneet saaneensa vahvoja vaikutteita Acklesin tuotannosta.
Acklesin ensimmäinen albumi julkaistiin vuonna 1968. Kolmen Elektra Records -yhtiölle tehdyn levyjulkaisun jälkeen hän siirtyi Columbia Recordsille.
Rattijuoppo kolaroi Acklesin kanssa vuonna 1981. Kolarin seurauksena Ackles joutui pyörätuoliin puolen vuoden ajaksi. Hän menehtyi uusiutuneeseen keuhkosyöpään 62 vuoden iässä.
Acklesin albumi American Gothic (1972) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Diskografia

David Ackles (1968)
Subway to the Country (1970)
American Gothic (1972)
Five & Dime (1973)
Maavalo

Baselissa Sveitsissä nähtiin outoja valoja taivaalla  7. elokuuta 1566. Samuel Cocciuksen piirros. Ei tiedetä, oliko tämä ilmiö sukua nykyisin maavaloina tunnetuille ilmiöille.
Maavalot (engl. earth lights) ovat harvinaisia väitettyjäselvennä valoilmiöitä, joita esiintyy taivaalla tai maanpinnan lähellä, joissain kuvauksissa jopa veden alla. Maavalot muistuttavat usein muodoltaan palloa tai pilveä. Ne voivat liikkua nopeasti, hitaasti tai pysyä paikallaan. Maavaloja havaitaan eniten vuoristoseuduilla.[lähde? ]
Nimen "earth light", maavalo, antoi ilmiölle Paul Devereux vuonna 1982. Samalla hän erotti tämänkaltaiset ilmiöt omaksi ryhmäkseen. Sitä ennen tämän kaltaisia ja muitakin valoilmiöitä kutsuttiin "haamuvaloiksi". (eng: spook lights) Maavaloja ei ole pystytty tieteellisesti selittämään, mutta niistä on monia teorioita. Maanvalojen tai osan maavaloiksi kutsutuista ilmiöistä arvellaan liittyvän maaperään, mineraaliesiintymiin tai tektoniikkaan. Psykologian professori Michael Persinger uskoo maanvalojen johtuvan voimakkaasta sähkömagneettisesta kentästä, jonka syntyy maaperän lohkoliikuntojen paineesta. Hänen huomioittensa mukaan maavaloja havaitaan varsinkin lohkoliikuntojen läheisyydessä. Persingerin mukaan maavalot selittävät merkittävän osan ufohavainnoista. Joihinkin ufohavaintoihin liittyvät oudot olennot hän taas selittää kokeisiinsa perustuen sähkömagneettisen kentän aivoissa aiheuttamiksi hallusinaatioiksi. Tämä selitys on kuitenkin kiistanalainen.
Usein maavaloa voidaan kutsua myös virvatuleksi, sillä ei ole tarkkaan määritelty, mitä valoilmiöitä kuuluu virvatuliin. Virvatulet ovat kansanperinteiden tuntemia valoilmiöitä, joita tapahtuu maanpinnassa tai sen lähellä. Maavalot voivat kuitenkin näkyä yläilmoissakin. Eri aikakaudet ja kulttuurit ovat antaneet maavaloille omiin mytologioihinsa pohjautuvia nimityksiä ja selityksiä. Ne on nähty muun muassa lohikäärmeiksi, piruiksi, henkiolennoiksi ja UFO:iksi. 
Kuten virvatulia, myös maavaloja esiintyy joissain paikoissa enemmän kuin muualla. Tällainen on muun muassa Norjan Hessdalen, pieni laakso, jossa ilmiötä on tutkittu vuodesta 1983. Vuodesta 1998 Hessdalenissa on ollut automaattinen mittausasema, joka on muun muassa kuvannut valot lukuisia kertoja. Nykyisin Hessdalenissa maavaloja havaitaan noin 20 vuodessa. Huippuaikana vuosien 1981 ja 1984 välillä havaitsemistiheys oli jopa 20 havaintoa viikossa. Suomessa tämäntapaisia ilmiöitä väitetäänkenen mukaan? näkyvän usein Saimaan Oriveden Paasselällä, joka on meteori-iskun synnyttämä järvenselkä.
Aiheesta muualla

The Encyclopedia of Astrobiology, Astronomy and Spaceflight
Project Hessdalen (Englanniksi ja Norjaksi, kuvia ilmiöstä)
Earth Lights Phenomenon
Valoilmiöt
biologinen valontuotanto
Elmon tuli
maanjäristysvalot
maavalo
pallosalama
peikonkulta
revontulet
ukonvirva
vesisäihky
virvatulet
Marko Vukčević

Marko Vukčević (s. 7. kesäkuuta 1993 Podgorica, Jugoslavia) on montenegrolainen jalkapalloilija, pelipaikaltaan oikea laitapuolustaja. Hän on pituudeltaan 181-senttimetrinen. Hän on pelannut kotimaansa lisäksi Sloveniassa, Serbiassa, Kroatiassa, Iranissa ja kesästä 2021 alkaen Romaniassa, jossa hän edustaa UTA Aradia.
Vukčević pelasi Montenegron alle 19- ja alle 21-vuotiaiden maajoukkueissa. Hän pelasi Montenegron A-maajoukkueessa ensimmäisen kerran kesäkuussa 2015 ystävyysottelussa Tanskaa vastaan mutta toisen kerran vasta lokakuussa 2020 ystävyysottelussa Latviaa vastaan. Hän on pelannut 25. syyskuuta 2022 mennessä 13 A-maaottelua, joissa hän on ollut seitsemän kertaa avauskokoonpanossa. Hän teki maalin kesäkuussa 2022 Kansojen liigan ottelussa Romaniaa vastaan.
Merremiat

| Merremiat |
| --- | --- |
 Merremia tridentata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset
Lahko::  Solanales
Heimo::  Kiertokasvit Convolvulaceae
Suku::  Merremiat Merremia  Dennst. ex Endl.
Katso myös
   Merremiat Wikispeciesissä   Merremiat Commonsissa 
Infobox OKNimi-testi OK: 
Merremiat (Merremia) on kiertokasveihin kuuluva kasvisuku, johon kuuluu yli 100 lajia. Suvun kasvit ovat pääosin ruohovartisia matalakasvuisia kukkia. Ne ovat kotoisin trooppisilta ja subtrooppisilta alueilta, joissa suvun lajeja käytetään eläinten ja ihmisten ruokana ja kansanparannuksessa.
Lajeja

Sukuun on aiemmin kuulunut laji merremia eli puuruusu (Distimake tuberosus (L.) A.R.Simões & Staples, syn. Merremia tuberosa (L.) Rendle).
Aiheesta muualla

Finto: Kassu – Kasvien suomenkieliset nimet: Merremia
David Akers

| David Akers |
| --- | --- |

Henkilötiedot
Syntynyt: 9. joulukuuta 1974 (ikä 49) Lexington, Kentucky
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  93 kg
Pelipaikka:  potkaisija
Seura
Pelinumero:  2
Seura:  Detroit Lions
Sarja:  NFL
Pelaajaura
Aik. seurat:  Atlanta Falcons Carolina Panthers Washington Redskins Philadelphia Eagles San Francisco 49ers
Pääsarjaura:  1998––
David Roy Akers (s. 9. joulukuuta 1974 Lexington, Kentucky) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän edustaa NFL-liigassa pelaavaa Detroit Lionsia.
Akers on valittu kuudesti NFL:n tähdistöotteluun Pro Bowliin.
NFL-ura

Louisvillen yliopistossa yliopistojalkapalloa pelannutta Akersia ei varattu vuoden 1997 NFL:n varaustilaisuudessa. Hän vietti seuraavan kauden Atlanta Falcons ja Carolina Panthersin harjoitusmiehistöissä. NFL-debyyttinsä Akers teki kaudella 1998, pelaten yhden ottelun Washington Redskinsin paidassa. Se jäi myös Akersin ainoaksi otteluksi joukkueessa, Redskinsin purkaessa hänen sopimuksensa seuraavana vuonna.
Philadelphia Eagles lähetti Akersin heti sopimuksen tehtyään loppukaudeksi 1999 Eurooppaan Berlin Thunderin joukkueeseen. Seuraavalla kaudella hän onnistui voittamaan Eaglesin potkaisijan paikan itselleen, ja pelasi seurassa lähes koko vuosikymmenen ajan, kauden 2010 loppuun saakka.
Akers teki heinäkuussa 2011 sopimuksen San Francisco 49ersin kanssa. Ensimmäinen kausi seuran riveissä oli jättimenestys Akersille, hänen tehtyä kaudella yhteensä 44 potkumaalia. Kyseessä oli 49ersin sekä koko NFL:n ennätys. Seuraava kausi sujui huonosti ja joukkue päätti luopua potkaisijastaan.
Detroit Lions solmi kaudella 2013 Akersin kanssa sopimuksen.
Käännös suomeksi
David Adjaye
Kuvagalleria

Nobel Peace Center (2005)
Idea Store Whitechapel (2005)
Rivington Place -taidekeskus, Lontoo (2007)
Skolkovo Moscow School of Management (2010)
Francis A. Gregory Neighborhood Library, Washington DC (2012)
NMAAHC (2016)
Ed O’Brien

Ed O'Brien esiintymässä elokuussa 2006 Sveitsissä.
Edward ”Ed” John O’Brien (s. 15. huhtikuuta 1968 Oxford) on englantilaisen rock-yhtyeen Radioheadin kitaristi. Rolling Stone -lehden listauksessa 100 merkittävimmästä kitaristista hän sijoittui sijalle 59.
Thom Yorke pyysi O’Brienia liittymään yhtyeeseen, huomattuaan tämän muistuttavan Morrisseyta. Häntä pidetään usein yhtyeen tähtenä ja hän nauttii yleisön seurasta. PR-materiaalit kuitenkin yhä edelleen painottuvat Yorkeen ja yhtyeen basistin Colin Greenwoodiin. O’Brien on yhtyeen pisin jäsen. Hän on 196 cm pitkä. Hän on naimisissa ja perheessä on kaksi lasta.
Radioheadissä

O’Brien tunnetaan laajasta efektipedaalien kokoelmastaan, joiden avulla aikaansaadaan Radioheadin tunnusomainen soundi. Pedaaleja käytetään myös kappaleissa, joissa ei muuten ole kitaraosuuksia. Pedaalien avulla muun muassa muokataan Yorken laulua. O’Brien toimi yhtyeen varhaisilla levyillä lähinnä rytmikitaristina, mutta yhtyeen musiikkityylin vaihduttua vaihtoehtorockin ulkopuolelle, Jonny Greenwood on usein soittanut koskettimia tai esimerkiksi Ondes Martenotia ja O’Brienista on tullut yhtyeen pääkitaristi. Hän on itseoppinut kitaristi, mutta hän on opiskellut rumpujen soittoa ja on myös taitava rumpali. Radioheadissä hän on soittanut taustarumpuja vain Hail to the Thief -albumin kappaleella ”There There” yhdessä Jonny Greenwoodin kanssa.
Yhtye ei yleensä erottele kuka minkäkin verran on vaikuttanut mihinkin kappaleeseen. O’Brien ei kuitenkaan yleensä osallistu kappaleiden sävellystyöhön, lukuun ottamatta muutamia poikkeuksia, kuten ”Go to Sleep” -kappaleen avausriffi, joka on O’Brienin käsialaa samoin kuin ”The Bends” ja ”Street Spirit (Fade Out)” kappaleiden riffit. Useimmiten hän auttaa laajentamaan Yorken luomaa musiikillista kehystä ja hänen vaikutuksensa on kuultavissa erityisesti ”Karma Police" kappaleessa, johon hän loi kappaleen päättävän efektin. Kappaleeseen ”Lucky” hän kehitti avausefektit ja hänen taustalaulunsa kertosäkeessä on olennainen osa kappaletta. ”Treefingers”-kappaleessa hänen kitaransa on muokattu pedaalien avulla kuulostamaan ambient-musiikilta.
Työ Radioheadin ulkopuolella

O’Brien työskenteli BBC:n draamasarjan Eureka Street musiikin parissa ennen Kid A -albumin nauhoitusta. Kid A ja Amnesiac albumien nauhoitusten aikana hän piti yhtyeen faneja ajan tasalla pitämällä blogia yhtyeen kotisivuilla. O’Brienin viimeisin työ Radioheadin ulkopuolella liittyy Asian Dub Foundation -yhtyeen albumin kitaraosuuksiin, joissa hän oli avustamassa.
Mekele

| Mekele መቐለ |
| --- | --- |
 Näkymä Mekelestä.
 Mekele
 Koordinaatit: 13°29′N, 39°28′E 
Valtio:  Etiopia
Osavaltio:  Tigray
Väkiluku (2007):  215 914
Infobox OKVirheellinen NIMI-arvo: 
Mekele (joskus Mekelle tai Mek'ele) on Etiopian Tigrayn osavaltion pääkaupunki ja yksi Etiopian suurimmista kaupungeista. Kaupunki on mahdollisesti peräisin jo 1200-luvulta, mutta paremmin se tunnetaan 1880-luvulta lähtien. Mekelen asukasluku oli vuoden 2007 väestönlaskennan mukaan 215 914.
Maantiede

Mekele sijaitsee Etiopian Tigrayn osavaltiossa. Mekele on osavaltion pääkaupunki ja yksi Etiopian suurimmista kaupungeista. Matkaa Etiopian pääkaupunki Addis Abebaan on noin 777 kilometriä. Kaupungin korkeus merenpinnasta on 2084 metriä. Kaupunkia ympäröivä maasto on pääosin puutonta tasankoa.
Historia

Mekele perustettiin joidenkin tutkijoiden mukaan jo 1200-luvulla. Se tunnetaan kuitenkin paremmin 1880-luvulta, kun tuolloinen Etiopian keisari Yohannes IV asettui Mekeleen Debre Taborista. Hänen palatsinsa nykyisen kaupungin pohjoisosassa valmistui vuonna 1884. Rakennuksen suunnittelivat keisarille työskennelleet Giacomo Naretti ja William Schimper. Se toimii nykyisin museona. Palatsin tapaan 1890-luvulla rakennettu Abrahan linna toimii puolestaan hotellina.
Ensimmäisen Italian–Etiopian sodan aikana lokakuussa 1895 italialaiset joukot alkoivat rakentaa linnoitusta Enda Yasusin kirkolla hieman kaupungin ulkopuolella. Etiopian armeijan joukot piirittivät italialaiset joulukuussa 1895. Etiopialaisten ei onnistunut vallata linnoitusta suoralla hyökkäyksellä, mutta italialaisilta oli loppumassa juomavesi. Lopulta italialaisten sallittiin lähteä linnoituksestaan ja vetäytyä aseineen Adigratiin 21. tammikuuta 1896. Itse sota päättyi italialaisten tappioon ratkaisutaistelussa Adowassa.
Toinen Italian–Etiopian sota alkoi vuonna 1935. Tällä kertaa italialaiset etenivät Mekeleen vallaten sen ilman vastarintaa 8. marraskuuta 1935. Italian ilmavoimille Mekelen lentokentästä tuli sodan tärkein. Italialaisten kärsittyä tappion Itä-Afrikassa toisen maailmansodan aikana Tigrayn alueella puhkesi vuonna 1942 niin sanottu woyane-kapina. Kapinalliset valtasivat Mekelen, joka jälleenvallattiin brittien ilmatuella lokakuussa 1943.
Etiopian Derg-hallinnon noustua valtaan 1970-luvulla ja Etiopian sisällissodan alkaessa Mekelen alueella alkoi niin sanottu punainen terrori hallinnon vastustajia vastaan. Tigrayn kansan vapautusrintaman kannattajiksi epäiltyjä vangittiin ja teloitettiin. Osa katosi. Etiopian nälänhädän aikana vuosina 1983–1985 kaupunkiin tuli myös tuhansia nälänhädästä kärsiviä. Helmikuussa 1986 Tigrayn kansan vapautusrintama vapautti iskussa Mekelen vankilaan 1 800 vankia. Vuonna 1988 alkoi vapautusrintaman hyökkäys, jonka aikana valloitettiin useita kaupunkeja. Mekele kuitenkin kierrettiin. Kesäkuussa kaupunki oli yksi viimeisistä Derg-hallinnon kaupungeista Tigrayssa. Derg alkoi evakuoida aluetta helmikuussa 1989 ja vapautusrintama valtasi Mekelen. Myöhemmin kaupunkiin tehtiin vielä ilmaiskuja.
Mekele kasvoi huomattavasti sisällissodan jälkeen Etiopian kansan vallankumouksellinen demokraattinen rintaman noustessa valtaan vuonna 1991. Derg-hallinnon vastaisten sodan uhreille rakennettiin suuri muistomerkki Mekelen keskustaan. Vuonna 1998 Eritrean–Etiopian sodan aikana Eritrean ilmavoimat tekivät useita henkilöitä surmanneita ilmaiskuja kaupunkiin. Muuten Mekele ei kärsinyt suuremmin sodasta. Tigrayn kriisi puhjettua 2020-luvun alussa kaupungin valtasivat marraskuussa 2020 keskushallinnon ja niitä tukevat Eritrea joukot. Tigraynh kapinalliset valtasivat sen kuitenkin takaisin kesäkuussa 2021 hallinnon joukkojen vetäydyttyä.
Väestö

Mekeln asukasluku oli Etiopian vuoden 2007 väestönlaskennan mukaan 215 914. Vuonna 2001 sen asukasluku oli noin 119 200, vuonna 1994 96 938, vuonna 1987 65 581, vuonna 1975 47 157 ja vuonna 1967 23 105.
Aiheesta muualla

Wikimedia Commonsissa on kuvia tai muita tiedostoja aiheesta .
Paikallista maisemaa.
Yohannes IV:n palatsi.
Marttyyrien muistomerkki.
Torikauppaa.
Dragoon

Dragoon kuvattuna Venezuelassa.
Dragoon on yhdysvaltalaisen AV Technology Corporationin valmistama panssariajoneuvo. Dragoon on käytössä muun muassa Thaimaassa, Turkissa ja Venezuelassa.
Tekniset tiedot

Miehistö: 1 + 4
Pituus: 5,89 m
Leveys: 2,49 m
Korkeus: 2,819 m
Aseistus:
90 mm KEnerga tykki
2x 7.62 mm konekivääri
Massa: 12 700 kg
Toimintamatka: 1 045 km
Nopeus (tiellä): 116 km/h
Aiheesta muualla

http://www.janes.com/defence/land_forces/supplement/lav/lav_dragoon.shtml
Daniel Dąbrowski

| Mitalit> Maa:   Puola.Miesten yleisurheilu.MM-kilpailut  | Mitalit> Maa:   Puola.Miesten yleisurheilu.MM-kilpailut  | Mitalit> Maa:   Puola.Miesten yleisurheilu.MM-kilpailut  | Maa:   Puola> Miesten yleisurheilu. |
| --- | --- | --- | --- |
|  Pronssia | Osaka 2007 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Pronssia | Göteborg 2006 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | 4 × 400 m |  |
Daniel Dąbrowski (s. 23. syyskuuta 1983 Łódź) on puolalainen pikajuoksija, jonka päämatka on 400 metriä.
Dąbrowski voitti 2005 Puolan alle 23-vuotiaiden mestaruuden 200 metrin juoksussa sekä 400 metrillä. Hän karsiutui samana vuonna Universiadeissa 400 metrin välierissä ajalla 47,12. Seuraavana vuonna hän voitti Puolan sisäratojen mestaruuden 200 metrillä. Moskovan sisäratojen MM-kisoissa hän karsiutui 400 metrin välierissä ajalla 46,61, mutta oli samoissa kisoissa mukana Puolan joukkueessa, joka voitti 4 × 400 metrin viestijuoksussa MM-hopeaa. Myöhemmin samana vuonna hän juoksi Euroopan cupin superliigassa kolmanneksi ajalla 46,37. Göteborgin EM-kisoissa hän sijoittui neljänneksi ajalla 45,56 ja oli mukana voittamassa EM-pronssia pitkässä viestissä. Kauden lopussa hän juoksi yleisurheilun maailmancupissa viidenneksi. Osakan MM-kisoissa 2007 hän karsiutui 400 metrin alkuerissä, mutta oli mukana voittamassa 4 × 400 metrin viestissä MM-pronssia.
Ennätykset

100 metrin juoksu: 10,58 (2006)
200 metrin juoksu: 20,74 (2006)
400 metrin juoksu: 45,33 (2007)
Mighty Man & Yukk

| Mighty Man & Yukk |
| --- | --- |

Tyyli:  Animaatio
Kestoaika:  11 min
Luoja(t):  Joe Ruby Ken Spears
Pääosissa:  Peter Cullen Frank Welker
Alkuperämaa:   Yhdysvallat
Verkko:   ABC
Esitetty:  22. syyskuuta 1979 – 26. joulukuuta 1980
Jaksoja:  32
Tuotanto
Tuottaja(t):  Joe Ruby Ken Spears Jerry Eisenberg
Ohjaaja(t):  Rudy Larriva Manny Perez
Käsikirjoittaja(t):  Mark Jones Elana Lesser Cliff Ruby Mark Evanier
Tuotantoyhtiö(t):  Ruby-Spears
Mighty Man & Yukk on yhdysvaltalainen animaatiosarja, jonka tuotti Ruby-Spears. Sarjasta tuotettiin yhteensä 32 jaksoa, jotka esitettiin Yhdysvalloissa vuosien 1979–1980 aikana osana The Plastic Man Comedy/Adventure Show ohjelmaa ABC:llä. Sarja oli myös myöhemmin Optimus Primen ääniroolista tunnettun Peter Cullenin ensimmäinen animaatio johon hän teki äänirooleja.
Juoni

Sarja kertoi Mighty Man (Peter Cullen) supersankarista, joka on noin 15 senttimetriä pitkä, kun taas hänen alter egonsa miljonääri Brandon Brewster on noin 183 senttimetriä pitkä. Hän muuntautuu playboy persoonastaan supersankariksi Yukkin ampuessa häntä keltaisella laseraseella, jonka jälkeen Brewster huutaa "Mighty, Mighty, Mightyman!!", jonka myötä hän muuntautuu todella pieneksi sankariksi, jolla on supervoimia. Mighty Manin parina on todella ruma koira nimeltä Yukk (Frank Welker). Toisin kuin Mighty Man Yukkilla on aina ollut supervoimia. Mighty Man puolestaan omaa Teräsmiehen stereotyyppiset voimat. Hän kykenee liikkumaan nopeasti, lentämään, lähes haavoittumaton ja omaa supervahvuuden. Siitä huolimatta Mighty Man joutui aina turvautumaan koiransa Yukkin apuun, joka useimmiten toimi "päivän sankarina".
Äänirooleissa

| 0 | 1 | 2 |
| --- | --- | --- |
|  Peter Cullen  | … |  Mighty Man/Brandon Brewster   |
|  Frank Welker  | … |  Yukk   |
|  John Stephenson  | … |  pormestari, Magnet Man, poliisi   |
|  Daws Butler  | … |  sivuäänet   |
|  Henry Corden  | … |  sivuäänet   |
|  Danny Dark  | … |  sivuäänet   |
|  Michael Rye  | … |  sivuäänet   |
|  Ron Feinberg  | … |  sivuäänet   |
|  Hettie Lynne Hurtes  | … |  sivuäänet   |
|  Joan Gerber  | … |  sivuäänet   |
|  Alan Oppenheimer  | … |  sivuäänet   |
Aiheesta muualla

Voice Chasers (Arkistoitu – Internet Archive)
HB Shows.com - The Hanna-Barbera Super Center (Arkistoitu – Internet Archive)
Meruenlammi

| Meruenlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Iitti
Koordinaatit:  61°01′19″N, 26°13′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Tulo-oja:  oja Kylliäisjärvestä
Laskuoja:  Meurueoja Myllyjärveen 
Järvinumero:  14.122.1.016
Mittaustietoja
Pinnankorkeus:  82,3 m  
Pituus:  250 m  
Leveys:  140 m  
Rantaviiva:  0,659 km  
Pinta-ala:  2,889 ha  
Saaria:  ei saaria 
 fiMeruenlammi 
Meruenlammi  on Kymessä Iitissä Pirtinmutkan kylän lähellä sijaitseva lampi.
Maantietoa

Lammen pinta-ala on 2,9 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Lammen vedenpinnan korkeus on 82,3 metriä mpy.